open-index/open-wikipedia-markdown huggingface dataset:
Liste over Bhutans statsministre

**Liste over Bhutans statsministere** omfatter først ledere for regjeringskollegiet («Chief minister») fra (ca.) 1872 til 1952. Etter 1952 benyttes tittelen statsminister, men embedet var ubesatt (suspendert) mellom 1964 og 1998. Demokratiske valg ble avholdt første gang i 1998, og fram til 2008 roterte lederskapet mellom regjeringsmedlemmene for ett år av gangen. I denne perioden lå mye av den utøvende makten hos kongen, og statsministerens selvstendige rolle var liten. 

Bhutans politiske system endret seg i og med Parlamentsvalget i Bhutan 2008, og fra og med april 2008 er det politiske systemet i Bhutan i prinsippet en form for parlamentarisk monarki. 

## Sjefsminister (gongzim), 1872&ndash;1952

## Statsminister (lyonchen), 1952&ndash;

## Referanser


## Eksterne lenker
* 
* Prime Ministers Since 1998; cabinet.gov.bt
Templin

**Templin** er en by i Brandenburg i Tyskland, med en befolkning på ca.16 000 innbyggere.  Byen ligger 60 meter over havet.

Byen ble først nevnt i 1270 (Templyn). Den er kjent som stedet hvor Angela Merkel vokste opp.

## Bilder

Fil:St Maria-Magdalenen-Kirche (Templin)1.JPG|St. Maria Magdalena-kirken
Fil:Templin-stadttor.jpg|Mühlentor, en av de tre byportene
Fil:Prenzlauer Tor Templin.jpg|Prenzlauer Tor, en av byportene
Fil:Templin-fachwerkhaus.jpg|Et fagverkshus ved torget 


## Referanser


## Eksterne lenker
*
Amon Ereb

**Amon Ereb** (Sindarin: *Den Ensomme Ås*) er en bred, flat-sidet ås som dominerer store deler av de søndre slettene i Øst Beleriand i J.R.R. Tolkiens Midgard.

Siden det var det høyeste punktet i området, og det østligste fjellet i Andram, og stod litt for seg selv, hadde Amon Ereb en viss strategisk verdi, fordi det bevoktet veien forbi den Lang veggen av Andram. Denne veien førte inn i den søndre delen av Beleriand, og den nordre delen Taur-im-Duinath (en skog). Det var her at Denethor av Nandoene døde i det Første slaget, og mye senere ble den befestet av Caranthir for å vokte over flukten hans mot sør etter Dagor Bragollach og *Fëanorene* trakk seg tilbake dit etter Nirnaeth Arnoediad.
Åsen blir også kalt bare Ereb av og til.
Good Night

**«Good Night»** er en sang av The Beatles, utgitt på *[[The Beatles (White Album)]]* fra 1968. Den er skrevet av John Lennon, men kreditert på vanlig vis Lennon/McCartney.

Sangen, som er kompetent sunget av Ringo Starr, er en rolig og behagelig avslutning på Det hvite albumet etter den eksperimentelle «Revolution 9». Melodien er så vakker i sin enkelhet at mange tror det er Paul McCartney som står bak den, men selv Lennon kunne ha et sentimentalt hjerte.

George Martins arrangement for orkester er svært smektende og ment så. Lennon sa at han ønsket at sangen skulle lyde skikkelig «cheesy», som en storslått Hollywood-produksjon. Hvorfor han lot Starr synge er umulig å si, men Starrs sorgtunge stemme passer perfekt.

Hans ekteskap med Cynthia gikk mot slutten da Lennon skrev sangen, som opprinnelig var ment som en godnattsang for Lennons sønn Julian. Lennon skrev to godnattsanger, begge for sine sønner. Den andre var «Beautiful Boy» for sønnen Sean og finnes på albumet *[[Double Fantasy]]*.

En annen versjon av sangen finnes på *[[Anthology 3]]* som framviser et enklere arrangement med piano og perkusjon. Det var også tenkt en sjarmende innledning ved Starr hvor han sier: «Now it's time to sleep, put all your toys away. Yes, daddy will sing a song for you.»

Barbra Streisand spilte inn en versjon av låten på studioalbumet *[[What About Today?]]* (1969).

## Referanser


## Eksterne lenker
* The Beatles (offisiell nettside) – Medium: Sangteksten
* Alan W. Pollacks notat på «Good Night»
Steinau an der Straße

**Steinau an der Straße** er en by i den tyske delstaten Hessen. Tillegget «an der Straße» kommer av at byen ligger ved *[[via Regia]]* (kongeveien), den gamle handelsveien mellom Frankfurt am Main og Leipzig. Det tjener også til å skille byen fra andre steder med navnet Steinau. Byen ligger i en dal ved elven Kinzig.

Brødrene Grimm bodde her fra 1791&ndash;1796. Huset de bebodde ble bygget i 1562 og er en av byens severdigeter.

## Bilder

Fil:513burg steinau.jpg|Burg Steinau
Fil:SteinauSchloss1.jpg|Steinau slott
Fil:SteinauSchweinebrunnen.jpg|Schweinebrunnen (Grisefontenen)
Fil:SteinauBGHFrosch.jpg|Brødrene Grimm-huset


## Referanser


## Eksterne lenker
*
Rådhus

Et **rådhus** er en bygning for de lokale myndighetene i en kommune. Disse bygningene er i større byer oftest sentralt plassert og tidligere ofte plassert ved et torv eller en plass. Rådhus har kontorer for kommunens administrasjon og er ofte møtelokaler for kommunestyre eller bystyret.  Fagadministrasjon og kommunale etater kan være plassert utenfor rådhuset, i egne kommunehus eller andre bygg. 

Mange byer har vakre påkostede rådhus som også benyttes til representative oppgaver eller seremonier. Seremonier som holdes i rådhus kan være private og med få til stede som i en borgerlig vigsel, eller større og arrangement av offentlig interesse. I Oslo rådhus arrangeres for eksempel borgerlige vigsler, som kommunen står for, navnefester for flere titalls barn i samme seremoni, og arrangert  av Human-Etisk Forbund (HEF) og humanistisk konfirmasjon med enda flere som feires samtidig, også i regi av HEF. Noen av seremoniene som holdes i rådhus har sine paralleller i seremonier som i flere hundre år i Norden nærmest eksklusivt ble holdt i kirker, slik som ritualer ved barns fødsel og overgang til voksen fase, samt vigsel. Rådhusene kan slik fungere som konfesjonsløse seremonirom.

Tidligere ble rådhus i mindre byer ofte kalt rådstue. 

I senmiddelalder, renessanse var det vanlig at selvstendige bystater i Nord-Italia eller Nord-Europa bygde rådhus som konkurrerte i prakt og høyde med kirker. Rådhusene skulle vise byens og handelsborgerskapets makt og rikdom.

## Eksempler
### Norge

Fil:Bergen rådhus.jpg|Bergen rådhus
Fil:Guitarist-virtuoso on street in Oslo.jpg|Oslo rådhus
Fil:Kristiansand City Hall 01.jpg|Kristiansand rådhus
Fil:Rathaus Haugesund.jpg|Haugesund rådhus
Fil:Tromso raadhus.jpg|Tromsø rådhus
Fil:Trondheim rådhus.JPG|Rådhuset i Trondheim
Fil:Molde Townhall 2009 1.JPG|Molde rådhus
Fil:Hammerfest Town Hall.jpg|Hammerfest rådhus
Fil:Larvik kommune (Feyers gate 7).jpg|Larvik rådhus 

### Sverige

Stockholms stadshus september 2011.jpg|Stockholms stadshus
Radhuset Gbg med tillbyggnad crop.jpg|Göteborgs rådhus

### Finland

Kuopio Town Hall 2.jpg|Kuopios stadshus i Kuopio


### Diverse byer

Tarton kaupungintalo.jpg|Tartu rådhus i Tartu, Estland
Cityhall sanfrancisco.jpg|San Francisco City Hall
City Hall, London - geograph.org.uk - 569516.jpg|London City Hall


## Referanser


## Eksterne lenker
*
Maridalsveien (Oslo)

:::*Se [[Maridalsveien|pekerside]] for flere forekomster av Maridalsveien.*

**Maridalsveien** (3-39, 45-237, 253-817, 2-30, 38-42, 46-952) er en vei i Oslo. Den går i sør-nord retning, starter ved Møllergata og ender i Maridalen. Fra Møllergata til Uelands gate i sydenden av Alexander Kiellands plass er Maridalsveien grense mellom bydelene St. Hanshaugen og Grünerløkka, langs Kiellands plass til Waldemar Thranes gate ligger den i Grünerløkka bydel, fra Waldemar Thranes gate til Badebakken på Bjølsen i bydel Sagene, og derfra til Brekkekrysset i bydel Nordre Aker i Maridalen.

## Beliggenhet og historie
Maridalsveien er 11 km lang, og var opprinnelig en landevei som forbandt Maridalen og forstaden Sagene med byen Oslo. I dag går ca. 6 km av veien i bymessig strøk (syd for Brekkekrysset). Langs Maridalsveien finner en store sammenhengende områder med bevart bebyggelse fra 17- og 1800-tallet.

Ved byutvidelsen i 1859 kom Maridalsveien til å danne bygrense, ettersom vestsiden av gaten nå tilhørte byen. I 1878 ble også østsiden av Maridalsveien en del av hovedstaden.

## Langs gaten
I nedre del av Sagene går Maridalsveien gjennom et område med mange bygninger fra industriens første tid midt på 1800-tallet. Enkelte godt bevarte bygninger er eldre: 
* Maridalsveien 3 fra 1855 til 1916 produksjons- og lagerlokaler for Christiania Bryggeri
* Biermannsgården (nr. 78), en del fra 1700-tallet
* Vøienvolden gårdsanlegg (nr. 120), våningshus oppført 1710, brukes nå til arrangementer, marked, kafe, lokaler for Foreningen til norske fortidsminners bevaring
* Nedre Vøyen (nr. 87), gårdsanlegg, våningshus oppført 1783

## Galleri

Fil:Maridalsveien_58.jpg|Maridalsveien 58, toetasjes trehus fra 1856.
Fil:Biermangaarden.jpg|Biermannsgården i nr. 78
Fil:Nedre Voien.jpg|Nedre Vøyen i nummer 87
Fil:Sagene Maridalsveien 97 rk 163936 IMG 7326.JPG|Maridalsveien 97, trehus hvor de eldste delene er fra slutten av 1700-tallet
Fil:Maridalsveien, Oslo - Riksantikvaren-T001 02 0166.jpg|Maridalsveien 101, 103 og 107 i 1916.
File:Trehusene i Maridalsveien 113 til 115 rødt og 117 til 119 gult.jpg|Trehusene i nr. 113 til 115, rødt, og 117 til 119, gult, bygget i første halvdel av 1980-årene.


## Referanser




## Eksterne lenker
* Vøienvolden – bydel Sagenes hjemmeside
Kasimir Malevitsj

**Kazimir Severinovitsj Malevitsj** (1879–1935) var en ukrainsk  maler og kunstteoretiker, en pioner innen geometrisk abstrakt kunst og et av de  viktigste medlemmene av den såkalte russiske avantgarde.

Malevitsj ble født i Kyiv i Ukraina, av foreldre av polsk opprinnelse. Han studerte på Kyiv Kunstskole (1895&ndash;1896), Moskvas skole for maling, skulptur og arkitektur (1904&ndash;1910) og i studioet til Fjodor Rerberg i Moskva (1904&ndash;1910). Han ble utsatt for grov tortur av det hemmelige politiet OGPU i Leningrad i 1930.

## Utvalgte arbeider

* 1912 Morning in the Country after Snowstorm 
* 1912 The Woodcutter 
* 1912-13 Reaper on Red Background 
* [1913] 1923-29 Black Circle 
* [1913] 1923-29 Black Square 
* 1914 The Aviator 
* 1914 An Englishman in Moscow 
* 1914 Soldier of the First Division 
* 1915 Black Square and Red Square 
* 1915 Red Square: Painterly Realism of a Peasant Woman in Two Dimensions 
* 1915 Suprematist Composition (solgt 3. november 2008 på Sotheby's for 406 millioner norske kroner)
* 1915 Suprematism (1915) 
* 1915 Suprematist Painting: Aeroplane Flying 
* 1915 Suprematism: Self-Portrait in Two Dimensions 
* 1915-16 Suprematist Painting (Ludwigshafen) 
* 1916 Suprematist Painting (1916) 
* 1916 Supremus No. 56 
* 1916 Suprematism (Supremus No. 58) 
* 1916-17 Suprematism (1916–17) 
* 1917 Suprematist Painting (1917) 
* 1928-32 Complex Presentiment: Half-Figure in a Yellow Shirt 
* 1932-34 Running Man 
* 1933 Self Portrait

## Referanser


## Kilder
* Aftenposten – «Vampyr» solgt for rekordpris 4. november 2008

## Eksterne lenker
* 
* "Black Square"
* "White on White"
* "Malevich on Film"
* "Victory Over the Sun" discussed
Realisme

**Realisme** brukes i hverdagsspråket synonymt med «virkelighetssans». Innen eldre kunst brukes begrepet om «det som imiterer virkeligheten». På midten av 1800-tallet fikk begrepet flere spesifikke betydninger.

* Realisme (erkjennelsesteori) — Den epistemologiske posisjonen at våre sanser og erkjennelser inneholder informasjon om virkeligheten.
* Realisme (kunst) — En kunsthistorisk periode som vokste frem på midten av 1800tallet.
* Realisme (litteratur) — En epoke innen litteraturhistorien, som blomstret opp etter poetisk realisme rundt 1875.
* Realisme (ontologi) — Den ontologiske posisjonen at *allmennbegrepene* (universalia) er reelle.
* Realisme (statsvitenskap) — Én teoretisk retning innen internasjonal politisk teori.
* Virkelighetstro gjengivelse i billedkunst og andre visuelle medier og uttrykk, det vil si en naturtro etterlikning av den synlige virkeligheten, for eksempel i illusjonsmaleriet, naturalismen, fotorealismen,  hyperrealismen, 3D-grafikk og  dataanimasjon.
Realisme (ontologi)

**Realisme** (av latin *realitas* = «virkelighet») er den ontologiske posisjonen at *allmennbegrepene* (universalia) er reelle.
I universaliestriden var nominalismen realismens motposisjon.

Men også blant tilhengerne fantes ulike syn:
Allmennbegrepene kunne eksistere enten *forut for* eller *i* enkelttingene (partikularia).
Den første posisjonen (*begrepsrealisme*, jf. essensialisme) innebærer at enkelttingenes eksistens er avhengig av og underordnet allmennbegrepenes eksistens.
Ifølge den andre posisjonen (*moderat realisme*) er derimot også enkelttingene reelle.
Greater Accra

**Greater Accra** er en region i Ghana. Den omfatter hovedstaden Accra og omegnen.  Regionen hadde  innbyggere ved folketellingen i 2021. Administrasjonssenteret i regionen er Accra. Regionen Greater Accra er (siden 2018) videre inndelt i 29 distrikter.

## Referanser
Determinisme

**Determinisme** (av latin *determinare* = «bestemme») er i vid forstand den egenskap at tilstandene til et system, en prosess eller en modell er fullstendig bestemt av tidligere tilstander. I teologi og filosofi betegner determinisme den oppfatningen at alt som skjer i naturen, også menneskenes handlinger, er bestemt av ytre og indre årsaker, og at det derfor ikke fins fri vilje.

Hvis tilstandene i en prosess er fullstendig bestemt (*determinert*) av tidligere tilstander, kalles prosessen **deterministisk**.
Har man kjennskap til alle egenskapene på ett tidspunkt, kan man altså forutsi alle egenskaper på et hvilket som helst senere tidspunkt. Noen ganger kalles en prosess deterministisk i en sterkere forstand, hvor et system eller en prosess er deterministisk hvis tilstanden på et hvilket som helst tidspunkt fullstendig bestemmer tilstanden på et hvilket som helst annet tidspunkt.

Et eksempel er banen til en romsonde:
Kjenner man sondens hastighet og sted samt relevante himmellegemers hastighet, masse og sted, kan man regne ut sondens sted og hastighet på senere tidspunkt.
Eventuelle usikkerheter kommer av ufullstendig kjennskap til startbetingelsene, ikke av tilfeldige avvik.

Prosesser som ikke er deterministiske, kalles stokastiske.

*Determinisme* betegner også antagelsen om at «alt (eller det meste) er forutbestemt.»
Dette synet tar med andre ord et standpunkt i spørsmålet om *hvor vanlige* deterministiske prosesser er.
Determinisme i egentlig forstand (*alle* prosesser eller *hele* universet er deterministisk[e]) var tidligere en utbredt metafysisk posisjon.
Det motsatte ekstremet heter indeterminisme.

I nyere tid er idéen om at verden er deterministisk blitt forsøkt tilbakevist gjennom kvantefysikk, men det er uklart om dette er en gyldig tilbakevisning. Vitenskapelig determinisme er av Stephen Hawking ( i boka *A Brief History of Time*) definert som at «...noe som vil hende i framtida, kan bli forutsagt.» Han mener videre at det kan være rom for determinisme også innen kvantemekanikken:

:*“These quantum theories are deterministic in the sense that they give laws for the evolution of the wave with time. Thus if one knows the wave at one time, one can calculate it at any other time. The unpredictable, random element comes in only when we try to interpret the wave in terms of the positions and velocities of particles. But maybe this is our mistake: maybe there are no positions and velocities, but only waves. It is just that we try to fit the waves to our preconceived ideas of positions and velocities. The resulting mismatch is the cause of the apparent unpredictability.”* 
:(konklusjon i A Brief History Of Time av Hawking)
Glen Abbey Golf Club

**Glen Abbey Golf Club** er en av Canadas mest kjente golfbaner, beliggende i Oakville vest for Toronto i provinsen Ontario. Banen åpnet i 1976 og har vært arena for Canadian Open en rekke ganger.

## Eksterne lenker
*
Tautologi (logikk)

En **tautologi** er et utsagn som med logisk nødvendighet er sant. Det betyr at tautologier ikke har noe empirisk innhold; de evner ikke å forklare noe fenomen i naturen, fordi deres sannhetsgehalt kan begrunnes rent formelt, uten referanse til verden.

Eksempler på tautologier er utsagn av typen
:Hvis **A**, så **A** (sirkelslutninger)
eller
:**A** eller ikke-**A** (loven om den ekskluderte tredje).

Utsagnet «det blir regn i dag, eller så blir det ikke regn i dag» handler for eksempel bare tilsynelatende om vær. Men fordi det alltid er sant, inneholder det ikke noen informasjon om verden.

Det motsatte av en tautologi er en kontradiksjon.

## Se også
* Pleonasme, uttrykk med en overflødig gjentakelse («smør på flesk»)
* Selvreferanse
Stokastisitet

**Stokastisitet** (fra gresk  gresk στόχος [*stochos*] = «gjetning») og fra gammelgresk στοχαστικὴ τέχνη [*stochastikē technē*], latinsk *ars conjectandi* = «gjettekunst») er den egenskap et system (eller en prosess eller en modell) har hvis dets nøyaktige tilstander på senere tidspunkt er uforutsigbare.
En hendelse betegnes som **stokastisk** hvis den inntreffer med en kjent eller estimerbar hyppighet eller sannsynlighet, men uten at man kan forutsi *når* den inntreffer.
Statistisk sagt har stokastiske prosesser en sannsynlighetsfordeling.

Et eksempel er radioaktiv desintegrasjon:
Alle radioaktive stoffer har en karakteristisk halveringstid, som beskriver etter hvor lang tid halvparten av atomene har blitt desintegrert.
Denne halveringstiden, og dermed den gjennomsnittlige «levetiden» for et atom, kan bestemmes veldig nøyaktig og er unik for hvert isotop.
Likevel er det umulig å forutsi når et gitt atom henfaller, eller hvilket atom som vil være det neste til å henfalle.

En stokastisk prosess er altså ikke «tilfeldig» i den forstand at «alt kan skje».
I så fall hadde det nemlig vært umulig å bestemme halveringstiden til et isotop.

Prosesser som ikke er stokastiske, kalles deterministiske.
Stormfugler

* albatrossfamilien 
* oseansvalefamilien 
* stormsvalefamilien 
* stormfuglfamilien 

**Stormfugler** (Procellariiformes) er orden av pelagiske fugler, hvorav de fleste er pelagisk overflatebeitende sjøfugler. Fuglene tilbringer mesteparten av året svevende på lange, smale og spisse vinger over åpent hav, der de aller fleste fanger blekkspruter, fisker, krepsdyr og andre virvelløse dyr fra vannoverflaten. Noen få arter dykker også etter maten.

## Taksonomi
Neoaves separerte i to linjer for cirka 79,6 millioner år siden. Den ene ledet fram til Passeriformes, den andre til Falconiformes, Charadriiformes, Procellariiformes (stormfuglene), Gaviiformes, Ciconiiformes og Sphenisciformes..

Pingviner (Sphenisciformes) og stormfugler (Procellariiformes) inngår videre i gruppen Austrodyptornithes, fordi man tror at disse fuglene hadde en felles progenitor som levde på Gondwana for omkring 71 millioner år siden, den gang Australia, Antarktika og Sør-Amerika hang sammen og den store landmassen lå lenger mot sør..

## Biologi
Stormfuglene er glimrende flygere, men nokså ubehjelpelige på land. Samtlige arter legger kun ett eneste egg hvert år – eller annethvert år. Til gjengjeld har de voksne fuglene noen av de høyeste overlevelsesratene blant fuglene (opp mot 98 % per år).

Et karakteristisk trekk er den rørlignende forstørrelsen av neseborene. Funksjonen er fremdeles uviss. De brukes muligens for å avsondre overflødig salt. De kan derimot også stå i sammenheng med stormfuglenes usedvanlig godt utviklete luktesans.

Stormfuglene mangler krås, man har en unik lomme i spiserøret, der de lagrer maten, som delvis blir omgjort til energirik olje. Dette gjør det mulig for de voksne å fly både langt og lenge mens de samler mat til ungene. Ungene er på sin side avhengig av å overleve foreldrenes lange fravær, og er derfor også henvist til å kunne lagre maten.

Stormfugler brukes også som betegnelse for en delgruppe av Procellariiformes, se stormfuglfamilien (Procellariidae). De andre delgruppene er albatrosser, som har fugleverdens største vingespenn (vandrealbatrossens vingespenn kan bli mer enn ); stormsvaler, som bare blir  store; sørstormsvaler, som tradisjonelt ble regnet til stormsvalene; og dykkpetreller, som også går under navnet *alkestormfugler*.

Det er uklart hvor mange arter gruppa omhandler, men det er trolig cirka 138–145. Hovedvekten av stormfuglartene treffes på sørhalvkula. I Norge hekker havhest, havsvale og stormsvale. Havlire sees regelmessig langs kysten, men den hekker ikke her.

## Inndeling
Inndelingen følger Prum *et al.* (2015).

* Austrodyptornithes, 156–163 arter
** Sphenisciformes, pingvinfugler, 18 arter
** Procellariiformes, stormfugler, 138–145 arter
*** Diomedeidae, albatrossfamilien, 15–22 arter
*** Oceanitidae, oseansvalefamilien, 9 arter
*** Hydrobatidae, stormsvalefamilien, 18 arter
*** Procellariidae, stormfuglfamilien, 96 arter

## Referanser




## Eksterne lenker
*
Stormfugl

**Stormfugl** kan betegne både
* en fugl av arten *Fulmarus glacialis* (se havhest),
* mer generelt en fugl som hører til Procellariidae (se egentlige stormfugler),
* enda mer generelt en fugl som hører til Procellariiformes (se stormfugler).
Strutsefugler

* strutsefamilien

**Strutsefugler** (Struthioniformes) er en orden med små til kjempestore terrestriske fugler, som kun forekommer på den sørlige halvkule. De fleste er flygeudyktige.

## Taksonomi
For omkring 75,2&nbsp;(±5,0) millioner år siden separerte Paleognathae i to linjer. Den ene førte til dannelsen av Struthioniformes (strutsefugler), den andre ledet til Notopalaeognathae. De to er søstergrupper.

Slektskapsforholdene i gruppen har først nylig blitt kartlagt, og det har blant annet blitt klart at tinamufugler (Neotropis) og moafugler (New Zealand) deler en felles progenitor, mens kivifugler (New Zealand) er nærmere beslektet med kasuarfugler (Papua-Australia). Den utdødde gruppen med elefantfugler (Madagaskar) har ganske nylig blitt identifisert som kivifuglenes nærmeste slektninger, mens nandufugler (Sør-Amerika) enten er den mest basale gruppen i Notopalaeognathae eller søstergruppen til Novaeratitae.

## Beskrivelse
Med en høyde på opp mot  og en vekt inntil  (avhengig av kjønn) er strutsen (*Struthio camelus*) den største nålevende fuglen på kloden vår.

Strutsefuglene har avvikende anatomiske egenskaper i forhold til de fleste andre fugler, blant annet i skjelettet og fjærenes oppbygning. Egenskapene kan delvis forklares med neoteni, altså med at strutsefugler så å si er storvokste kyllinger. Fjærene består utelukkende av dun og er et eksempel på dette, likeså at de fleste artene er flygeudyktige og mangler kjøl på brystbeinet.

Det har vært spekulert i om strutsefuglenes flygeudyktighet er en opprinnelig egenskap, altså at strutsefuglene evolusjonært sett skilte lag fra de resterende fuglene før disse utviklet flygeferdigheten. Det gjorde de imidlertid ikke. Strutsefuglenes progenitor kunne fly, så artene må ha gitt opp denne måten å bevege seg på til fordel for størrelse og hurtighet langs bakken. Årsaken kan ha vært manglende fiender. Dette forsto man når det ble klart at tinamuene, som til en viss grad har bevart flygeevnen, ble erklært som søstergruppe til alle andre strutsefugler. Videre har man registrert at strutsen utfører flagrende refleksbevegelser med vingene, som hadde vært uforklarlige hvis den ikke hadde hatt en flygende stamfar.

## Inndeling

* Palaeognathae, primitive nåtidsfugler
** Struthioniformes, strutsefugler
*** Struthionidae, strutsefamilien
** Notopalaeognathae
*** Rheiformes, nandufugler
*** Novaeratitae
**** Casuariiformes, kasuarfugler
**** †Aepyornithiformes, elefantfugler
**** Apterygiformes, kivifugler
*** Tinamiformes, tinamufugler (pampashøns)
*** †Dinornithiformes, moafugler

### Fylogeni

## Referanser




## Eksterne lenker
*
Royal Montreal Golf Club

**Royal Montreal Golf Club** er en canadisk golfklubb. Den ble grunnlagt 4. november 1873 og er dermed den eldste golfklubben i Nord-Amerika. I 1884 fikk den tillatelse av dronning Victoria til å bruke tittelen *Royal*, kongelig.

Klubbens første bane var en ni-hullsbane på Fletcher's Field, et område i Mount Royal Park i utkanten av Montréal. I 1896 flyttet klubben til Dixie i Dorval, der den ble værende inntil urbaniseringen igjen tvang den til å flytte. Klubben flyttet til Île Bizard i 1959, hvor det ble bygget 45 hull: mesterskapsbanen *Blue Course* på 18 hull, *Red Course* på 18 hull og *Dixie Course* på 9 hull. *Blue Course* rangeres regelmessig som en av verdens 100 beste golfbaner.

## Eksterne lenker
* 
* The Royal Montreal Golf Club Location
Dobbeltdekker

**Dobbeltdekker** kan sikte til:

* Biplan, et fly med to sett vinger over hverandre; vanlig i flyvningens barndom.
* Dobbeltdekkerbuss, en buss med to etasjer, den øvre kan ofte være uten tak.
* Toetasjes tog (dobbeltdekkertog), et tog der passasjerene sitter i to etasjer.
* Bro i to etasjer
* To brødskiver med smør og pålegg mellom
* PC-kabinett i dobbelt bredde.
* Ramme for harddisker med plass til to disker oppå hverandre.

## Referanser
SAD

**Sad** og **SAD** kan referere til:

### Sad
*Saad, et arabisk mannsnavn som også kan transkriberes som *Sad*.

### SAD
*Sesongavhengig depresjon, som forkortes SAD
Patristikk

**Patristikk** (fransk *patristique*, tysk *Patristik*, trolig fra latin eller gresk *pater*, «far») er en teologisk disiplin som tar for seg kirkefedrenes lære eller skrifter. Det defineres oftest ut fra den mest begrensede tolkningen av kirkefedre, det vil si de som skrev mellom slutten av 100-tallet og 700-tallet, den såkalte «patristiske tidsalder». 

Patristikken er nært knyttet til studiene av tidlig kirkehistorie og tidlig doktrinehistorie, siden skriftene er hovedkilder for disse temaene. Skriftene består av bibelkommentarer, doktrinære avhandlinger, praktiske avhandlinger, åndelig litteratur og en stor mengde prekener. De fremste geografiske stedene for de tidlige kirkefedrene var Roma, Konstantinopel, Alexandria, Antiokia og de vestlige områdene av nordlige Afrika rundt Kartago, foruten også Milano og Jerusalem.

Faget er noe annerledes avgrenset enn *[[patrologi]]*en, som konsenterer seg mer fokusert om kirkefedrenes (katolske) teologi. Patristikken favner alle teologiske skrifter fra den aktuelle tidsperiode, og dermed også skrifter som uttrykker heretiske lærer, og med ikke-personlige teksttlige vitnesbyrd som aktstykker fra konsiler og synoder og litugiske tekster. 

## Referanser


## Eksterne lenker
* Forum for Patristik, dansk nettsted
* Patristics In English Project , et engelsk nettsted med mål samle patristiske tekster og bringe oversettelser av uoversatte tekster
Sauropsider

* broøgler
* fugler
* krokodiller
* skilpadder
* skjellkrypdyr

**Sauropsider** (Sauropsida) er en stor delgruppe av de landlevende virveldyrene.

## Etymologi
Den vitenskapelige navnet stammer fra den greske  forstavelsen *sauros* (σαυρος = øgle) og endelsen *opsis* (όπσις = utseende)

## Inndeling
Sauropsidene kan inndeles i tre mindre grupper med uavklarte slektskapsforhold seg imellom:
* Archosaurer, som består av søstergruppene fugler og krokodiller
* Lepidosauria, som består av broøgler og skjellkrypdyr
* skilpadder
Hvorvidt skilpaddene hører hjemme i Sauropsida er usikkert, og de taes av noen ut i en egen gruppe, Parareptilia.

Tidligere ble sauropsidene delt i fugler på den ene og krypdyr på den andre siden. I fylogenetisk systematikk er ikke denne måten å dele inn gruppene tillatt, fordi krypdyr da er en parafyletisk gruppe.

## Fylogeni
Dette kladogrammet illustrerer fylogenien (familietreet) til amniotene. Det viser at Sauropsider og Synapsider (pattedyrliknende krypdyr) er søstergrupper. Det er en enkel versjon av slektsforholdene Laurin & Reisz beskrev i 1995. Kladogrammet følger gruppene slik Gauthier valgte å definere dem i 1988.

## Referanser

## Eksterne lenker
*
Antinomisme

**Antinomisme**, eller lovløshet, i teologi er idéen om at medlemmer av en spesiell religiøs gruppe er uten forpliktelse til å adlyde etiske eller moralske lover slik de blir presentert av religiøse autoriteter. Antinomisme er det motsatte av legalisme som fremhever at lydighet til en samling religiøse lover er nødvendig for frelse. Ordet antinomisme kommer fra de greske *anomia*, som betyr lovløshet, og *anomos* som betyr lovløs.

Begrepet har ført til spenning mellom religiøse autoriteter i opposisjon mot hverandre. Få grupper eller sekter kaller seg eksplisitt «antinomiske», men anklagen blir ofte rettet av noen sekter mot konkurrerende sekter.
Barselfeber

**Barselfeber** (latin *febris puerperalis*) er en infeksjonssykdom som går ut fra fødselsveiene og som oppstår under og etter fødselen, og en viktig årsak til barseldødlighet. Historisk sett var dette en svært viktig og alvorlig infeksjonssykdom, vanligvis utløst av Gruppe A-streptokokker. Antiseptikk og særlig antibiotika har gjort denne sykdommen til en sjeldenhet i moderne medisin. 

Infeksjonen var veldig vanlig før Ignaz Semmelweis (1818&ndash;1865) klarte å påvise at infeksjonen skyldes smitte utenfra. På hans tid var det vanlig at fødselslegene foretok gynekologiske undersøkelser på flere fødende uten effektiv håndvask og skifte av hansker mellom undersøkelsene. Etter at hygienen ble økt betraktelig og Semmelweis innførte håndvask med klorkalkløsning ble det en betydelig bedring, selv om han opplevde mye motstand fra kolleger mot dette. Med Listers antiseptikk  ble barselfeber enda sjeldnere forekommende.

Innføring av antibiotika, sulfonamider siden cirka 1935 og penicillin etter 1945 har også redusert forekomsten og bedret behandlingsresultatene betydelig.
Eksepsjonalisme

**Eksepsjonalisme** er et krav, et mønster av krav eller en antagelse av at subjektet i en diskusjon krever spesielle unntak fra vanlige forhold eller prinsipp. Det brukes vanligvis i historiske undersøkelser og i forbindelse med en antagelse av skjebne, dvs at de antatte eksepsjonelle karakterene trekker fra eller er ment eller brukbar for et større, kanskje ideologisk, formål.

En vanlig bruk av begrepet dukker opp i diskusjoner om «amerikansk eksepsjonalisme» som i varierende grad antyder at USA utgjør eller krever å være et eksempel på ikke standard historisk utvikling i forhold til økonomisk eller militær teori. Den unike historiske utviklingen av USA, og dens geografiske isolasjon fra kulturelt lignende mennesker, har bidratt til en følelse at USA på noen måter er et «unntak». Graden som dette er sant og naturen av dens avvik fra historiske normer, undersøkes i forskjellige felter som inkluderer økonomi og historie. Eksepsjonalisme kan overlappe med en følelse av identitet hvor mennesker tror at de selv er eksepsjonelle på noen måter. Tidlige immigranter til Amerika fra Europa tenkte at Amerika ville bli en «frelsesnasjon».https://web.archive.org/web/20051018111245/http://www.upress.state.ms.us/books/a/american_exceptionalism.html
Darwin

**Darwin** er etternavnet på flere personer samt navnet på ting som er oppkalt etter én av disse:

## Personer
* Charles Darwin, naturforsker og grunnlegger av moderne evolusjonsteori
* Charles Waring Darwin, sønn av Charles og Emma Darwin
* Emma Darwin, Charles Darwins kone
* Erasmus Darwin, lege, botaniker, poet og oppfinner, farfar til Charles Darwin
* Francis Darwin, botaniker, sønn av Charles og Emma Darwin
* George Darwin, astronom og matematiker, sønn av Charles og Emma Darwin
* Leonard Darwin, offiser og politiker, sønn av Charles og Emma Darwin

## Steder
* Darwin (Australia), by i Australia, oppkalt etter Charles Darwin
* Darwin (Falklandsøyene), bosetning på Falklandsøyene
* Darwin (Galápagos), en av øyene i Galápagos-arkipelet
* Darwin (ringfjell) på Månen

## Annet
* Darwin (måleenhet), uttrykker styrken på naturlig seleksjon som logaritmen av en karakters evolusjonære endring per million år
* Darwin (operativsystem)
Pengeliste

En **pengeliste** eller **pengeliga** i golf er en rangering av spillerne på en tour etter hvor mye premiepenger de har vunnet. Hver tour har sin egen pengeliste. På Europatouren og flere andre tourer kalles pengelisten ***Order of Merit***.

Å ligge høyt på pengelisten er svært viktig i profesjonell golf, da det medfører en rekke fordeler som blant annet reservert plass i majorturneringer og fortsatt medlemskap i tourens neste sesong.

Pengelistene skiller seg fra verdensrankingen i golf ved at de kun baserer seg på inntjening av premiepenger, at de kun regnes for gjeldende sesong og at de kun gjelder for en enkelt tour.

Rettferdigheten i å rangere spillere etter inntjening av premiepenger kan forklares ved at premiepotten er størst i turneringer der de beste spillerne deltar, og at konkurransen derfor er større i slike turneringer.
Order of Merit

:*For *Order of Merit* i golf, se [[pengeliste]].*

**Order of Merit** er en britisk orden grunnlagt 23. juni 1902 av kong Edvard VII, med den prøyssiske ordenen Pour le Mérite som forbilde. 

Ordenen tildeles av monarken personlig til belønning av fremragende innsats for kunst, utdanning, litteratur og vitenskap, eller for annen fremragende innsats monarken ønsker å belønne. Order of Merit har én klasse, *medlem*, og er inndelt i en sivil og en militær avdeling. I det britiske ordensvesen rangerer Order of Merit etter Order of the Bath. Medlemskap i ordenen medfører ikke adelskap, riddertittel eller annen status, men mottakerne av er berettiget til å benytte bokstavene «OM» etter sitt navn. Regjerende monark er ordensherre.

## Insignier
Ordenstegnet for Order of Merit er et blåkantet rødt kors med utsvingede armer. Midtmedaljongen er blå med hvit bord og bærer i midten innskriften «FOR MERIT» i gull. Medaljongen er omgitt av en krans i grønt. Korset er opphengt i båndet i en krone. Når ordenen tildeles for militære fortjenester, legges to sverd i kors bak korset. Ordensbåndet er rødt og blått.

## Tildeling

Ordenen er begrenset til monarken og 24 medlemmer fra Storbritannia eller Samveldet av nasjoner. Fordi det ikke følger adelskap eller tittel med ordenen, er Order of Merit anvendelig for å hedre personer fra Canada, der slike ikke tillates tildelt. Ordenen har fra innstiftelsen vært åpen for kvinner. Florence Nightingale ble i 1907 ordenens første kvinnelige medlem. Selv om ordenen formelt har en sivil og militær avdeling, er antallet militære tildelinger svært få. 

I tillegg til ordinære medlemmer kan utlendinger fra andre land utnevnes til æresmedlemmer. Antallet utnevnelser til æresmedlem har vært begrenset. Det er foretatt kun 11 slike tildelinger. Blant æresmedlemmene er flåteadmiral Togo, feltmarskalk Foch, feltmarskalk Joffre, Dwight D. Eisenhower, Albert Schweitzer og Moder Teresa.

Etter de siste utnevnelsene i 2015, er til sammen 195 personer hedret med *Order of Merit*.

## Kilder
*Stanley Martin: *The Order of Merit: One Hundred Years of Matchless Service*, London: I.B. Tauris, 2007.
*Peter Galloway: «Order of Merit» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1695–1696.

## Eksterne lenker
* Order of Merit, The British Monarchy.
The White Ravens

**The White Ravens** (*De hvite ravnene*) er en internasjonal katalog over barne- og ungdomsbøker av høy kvalitet.

Internationale Jugendbibliothek, det internasjonale barne- og ungdomsbiblioteket i München, velger hvert år ut barnebøker som er «internasjonalt interessante på grunn av universelt tema og/eller på grunn av en fremragende og nyskapende kunstnerisk eller litterær stil eller utforming».

Det utgis omkring 250 nye, norske barne- og ungdomsbøker årlig, og 5–6 av disse kommer med i katalogen hvert år.

## Eksterne lenker
* Søk i The White Ravens-katalogen (bøker 1993–2007) 
* The White Ravens-festivalen ved Internationale Jugendbibliothek i München
VM i alpint 1999

**[[VM i alpint]] 1999** ble arrangert i Vail og Beaver Creek i den amerikanske delstaten Colorado fra 1. til 14. februar 1999.

## Menn

## Kvinner

## Medaljestatistikk
:
VM i alpint 2001

**[[VM i alpint]] 2001** ble arrangert i St. Anton am Arlberg i Østerrike fra 28. januar til 10. februar 2001.

## Menn

### Utfor




Lengde: 3085 m



### Super-G




Lengde: 2105 m



### Storslalåm




Lengde: 1335 m



### Slalåm




Lengde: 600 m



### Kombinasjon






## Kvinner

### Utfor




Lengde: 2360 m



### Super-G




Lengde: 1755 m



### Storslalåm




Lengde: 1155 m



### Slalåm




Lengde: 535 m



### Kombinasjon






## Medaljestatistikk
:
Mågerø

**Mågerø** er ei halvøy og en matrikkelgård i Færder kommune i Vestfold, nordøst på øya Tjøme ved Oslofjorden. Gårdsnavnet Mågerø er også brukt som slektsnavn. 

Mågerø har båthavn, båtbyggeri og i etterkrigstiden en viktig militær luftovervåkningsstasjon. Tidlig på 1900-tallet hadde stedet et lite skipsverft som bl.a. ble brukt til vedlikehold av hvalbåter. På 1930-tallet ble Måkerøy fort opprettet av det norske kystartilleriet. Fortet ble overtatt av den tyske okkupasjonsmakten i 1940.

Etter krigen skrev den militære undersøkelseskommisjon av 1946 at Måkerøy fort utenfor Tønsberg, med sine to store, moderne kanoner, kunne og burde ha åpnet ild da tyske skip seilte forbi 9. april 1940: «...*at Måkerøybatteriet ikke ble satt inn, er uforståelig.*» Fortet ble en viktig del av Oslofjord festning i etterkrigstiden. 
 
## Navn
Navnet har hatt mange ulike skrivemåter, blant annet «Maurø», «Maagerø», «Måkerøy» og nå sist «Mågerø». Opprinnelsen til navnet er usikker.  

Professor Sophus Bugge mente det var sammensatt av «måke» og «øy»; et annet forslag er at det opprinnelige navnet var Magrvad, «det magre (smale) vadet»; mens Anders Kiær mener at opprinnelsen var ordet «måkereir». Uttalen, som er *Måg(e)re*, tyder på at navnet opprinnelig var *Mávareiðr*, sammensatt av *máva*, «måkers», og *reiðr*, «reir». Med g i avlydsforhold til v, som «stoga» av «stova», kan *Mávareiðr* ha blitt til *Mågarei*, og deretter *Mågere*. Nok et forslag er at navnet kommer av *Mágarøy*, med et ukjent hunkjønnsord som førsteledd og «øy» som andreledd. Både uttalen og de gamle skriftformene viser at navnet ikke er en dansk skrivemåte for Måkerøya, som det kan se ut til ved første øyekast. I 1993 ble skrivemåten endret fra «Måkerøy» til «Mågerø».

## Luftovervåkingsstasjon

Luftforsvarets stasjon Mågerø eller *Control and Reporting Centre* (CRC) Mågerø er en av kommunens største arbeidsplasser. Mågerø hadde i over 40 år tre umiskjennelige radardomer som landemerke, synlig for båttrafikk og andre. Disse ble fjernet sommeren 2006.

## Kongelig feriested
På Mågerø ligger også kongefamiliens private feriebolig tegnet av Lund Hagem Arkitekter og landskapsarkitekt Gullik Gulliksen AS. Ferieboligen ble ferdigstilt i 1993. Av sikkerhetsmessige grunner er den plassert ved det militære området. 

## Referanser


## Se også
* Luftforsvarets stasjon Mågerø

## Eksterne lenker
* Forsvaret om Luftforsvarets kontroll- og varslingsanlegg på Mågerø 
* Søkbar digitalkopi av ''Kongens hus : alle kongefamiliens boliger'' (1995, om Mågerø, Tjøme side 150–167)
Befalsskolen for etterretning og språk

**Befalsskolen for etterretning og språk** (**BSES**) var en del av Forsvarets skole i etterretnings- og sikkerhetstjeneste (FSES), og holdt til i Lutvann leir ved Lutvann i Oslo.  BSES utdannet etterretningsbefal med språk- og områdekunnskap.

På språksiden gav BSES opplæring i pashto, dari, russisk og arabisk. Skoleperioden var på to år, med to års påfølgende plikttjeneste. 

Språkopplæringen ved BSES hadde sin opprinnelse fra Det militære språkkurs i russisk. Utdanningen ved BSES var dog utviklet i form og innhold for bedre å møte innsatsforsvarets behov.

Skolens virksomhet er videreført i Forsvarets etterretningshøgskole.

## Eksterne lenker
*
Sturmgeschütz III

**Sturmgeschütz III** eller **StuG III** var en tysk stormkanon og senere kanonpanserjager fra andre verdenskrig.  På slutten av krigen var over 10&nbsp;500 blitt bygget, noe som gjorde den til det mest brukte tyske kampkjøretøyet.

Den var bygget på chasiss fra stridsvognen Panzer III.

Det norske forsvaret brukte StuG III sammen med Panzer III i etterkrigstiden.

## Eksterne lenker
* «Achtung Panzer!» om StuGIII  (engelsk)
* «Lexikon der Wehrmacht» om StuGIII (tysk)
VM i alpint 2003

**[[VM i alpint]] 2003** ble arrangert i St. Moritz i Sveits fra 2. til 16. februar 2003.

## Norges tropp
### Menn
*Kjetil André Aamodt
*Lasse Kjus
*Bjarne Solbakken
*Aksel Lund Svindal
*Hans Petter Buraas
*Truls Ove Karlsen
*Tom Stiansen

### Kvinner
*Hedda Berntsen
*Trine Bakke Rognmo
*Lisa Bremseth
*Line Viken
*Andrine Flemmen
*Stina Hofgaard Nilsen

## Menn

### Utfor




Lengde: 2989 m 
Høydeforskjell: 800 m 
Antall porter: 41



### Super-G




Lengde: 2358 m 
Høydeforskjell: 605 m 
Antall porter: 48 



### Storslalåm




Høydeforskjell: 445 m 
Antall porter: 56 (1. omgang) / 52 (2. omgang)



### Slalåm




Høydeforskjell: 180 m 
Antall porter: 65 (1. omgang) / 60 (2. omgang)



### Kombinasjon






## Kvinner

### Utfor




Lengde: 2719 m 
Høydeforskjell: 705 m 
Antall porter: 39



### Super-G




Lengde: 2118 m 
Høydeforskjell: 550 m 
Antall porter: 42



### Storslalåm




Høydeforskjell: 395 m 
Antall porter: 51 (1. omgang) / 54 (2. omgang)



### Slalåm




Høydeforskjell: 165 m 
Antall porter: 60 (1. omgang) / 57 (2. omgang)



### Kombinasjon






## Medaljestatistikk
:
Ranheim

**Ranheim** er et område i bydelen Østbyen i Trondheim. Ranheim tilhørte Strinda kommune før sammenslåingen med Trondheim kommune i 1964.

## Stedsnavnet
Navnet Ranheim kommer sannsynligvis fra *rani* i betydningen «snute» eller «spiss», noe filologene mener er betydningen bak stedsnavnet etter et høyt nes der. Det er også foreslått at navnet kan komme fra sørsamisk "*Raane-*", og har sammenheng med den samiske fruktbarhetsgudinnen Rana Niejta med henvisning til at det er et fruktbart område. Rune Molnes/Albert Jåma skriver at *Raanegåetie* kan være et samisk navn på Ranheim.

## Industrihistorie
Bydelen har historisk en sterk arbeiderbevegelse grunnet papirfabrikken som la grunnlaget for bebyggelse på stedet. Elva «Vikelva» (også kalt «Lutelva» eller «Reppen») renner gjennom bydelen, og tilgangen på rennende vann var en medvirkende årsak til at det ble etablert papirfabrikk på Ranheim. 

Det var fabrikkingeniør L.J. Dorenfeldt (f. 1863 på Ranheim) som i 1891 planla og bygget Ranheim Papirfabrik, etter å ha blitt ansatt som driftsassistent ved Ranheim Cellulosefabrik i 1884 – samme år som cellulosefabrikken startet driften. Papirfabrikken ble bygget om i perioden 1903–1906, og ble utvidet både i 1907 og i 1912. Fabrikken var i mange år en del av Petersongruppen. I 2019 overtok Fundermax GmbH som eier av fabrikken som produserer papir og papp med returpapir som råstoff. 

## Idrettslag
Bydelens idrettslag heter Ranheim Idrettslag (RIL), og er delt opp i fire avdelinger: fotball, håndball, friidrett og allidrett. 

## Ranheim på 2020-tallet
Bydelen er i utvikling. Flere store byggeprosjekter er igangsatt. Blant annet er Norges andre friidrettshall bygd i tilknytning til den nye skolen i Ranheimsfjæra. Nye Ranheim skole tar 650 elever fra 1. trinn til 7. trinn. Det bygges også boliger rett ved siden av skolen på Ranheimsfjæra Vestre med 200 boliger; også Østre vil med tiden bli bygget ut. Den 6. april 2021 gjenåpnet Bane NOR Ranheim stasjon, som hadde vært stengt for persontrafikk siden 1973.

## Se også
*Ranheim kirke
*Ranheim stasjon, jernbaneholdeplass
*Ranheim Fotball, idrettsklubb
*Forza Ranheim, Ranheim Fotballs supporterklubb
*EXTRA Arena (tidligere DnB NOR Arena), fotballstadion

## Referanser
Avspasering

**Avspasering** er kompensasjon for overtidsarbeid gitt i fritid istedenfor penger. Det er vanlig at en avspaserer time for time i den tid som normalt hadde vært arbeidstid. Man har imidlertid krav på eventuelt overtidstillegg selv om man avspaserer i stedet for å ta ut timelønn. Avspasering brukes også i fleksitidsordninger, der man tar ut «pluss-tid» opparbeidet i en periode som fritid istedenfor lønn.

## Eksterne lenker
* Statens personalhåndbok Særavtale om fleksibel arbeidstid i staten
Tiger (andre betydninger)

**Tiger** har flere betydninger:

* Kattedyret tiger.
* En tysk stridsvogn fra andre verdenskrig: Panzer VI Tiger.
* Et europeisk kamphelikopter: Eurocopter Tiger.
* Golfspilleren Tiger Woods.
* Navn på operativsystemet Mac OS X v10.4 fra Apple.
* Tigrene var den militære grenen til Det nasjonalliberale parti (NLP) under den libanesiske borgerkrigen
* Tamiltigrene er den største og mest betydningsfulle tamilske separatistbevegelsen på Sri Lanka
* Tiger (navn) er et fornavn

:*Annen betydning: [[«Tiger»]], skipsnavn*.
Hooters

**Hooters** er handelsnavnet til to amerikanske restaurantkjeder; Hooters of America, Inc., med hovedkontor i Georgia, og Hooters, Inc., med hovedkontor i Florida.

Kjedenavnet er en folkelig betegnelse på kvinnelige bryster, noe som også gjenspeiles i kjedenes logo. Som navnevalget tyder på, har Hooters tradisjonelt hatt mannlige kunder som målgruppe, og serveringspersonellet består av lettkledde kvinner, selv om de ansetter mannlige kokker, verter, ryddegutter og sjefer. Menyene inkluderer hamburgere og andre sandwicher, biffer, sjømat, forretter og restaurantkjedens spesialitet, kyllingvinger. Nesten samtlige restauranter har skjenkebevilling. 

I 2013 kunngjorde den ene kjeden at de ønsket å tiltrekke seg også kvinnelige kunder, men få måneder etter lanserte de en oppdatert logo der brystene var beholdt som blikkfang. 

## Referanser

## Eksterne lenker
*
Erich Buschenhagen

**Erich Buschenhagen** (født 8. desember 1895 i Strassburg, død 13. september 1994 i Kronberg im Taunus) var tysk general under andre verdenskrig. Han var oberst og beordret til stillingen som stabssjef under infanterigeneral Nikolaus von Falkenhorst under Operasjon Weserübung. Han er mest kjent for fremforhandlingen av kapitulasjonsavtalen i 1940. Han deltok også i første verdenskrig.

Han var sovjetisk krigsfange fra august 1944 til 1955.

## Utmerkelser
Han ble belønnet med Jernkorsets 2. klasse den 22. november 1914 og 1. klasse den 7. oktober 1917 for sin innsats første verdenskrig. Under andre verdenskrig mottok han Krigsordenen av det tyske kors i gull 19. juli 1942, Jernkorsets ridderkors 5. desember 1943 og eikeløv til Ridderkorset 4. juli 1944. 

## Litteratur
* Dermot Bradley (utg.), Karl-Friedrich Hildebrand, Markus Rövekamp: *Die Generale der Heeres 1921-1945. Die militärischen Werdegänge der Generale, sowie der Ärzte, Veterinäre, Intendanten, Richter und Ministerialbeamten im Generalsrang.* Band 2: *v. Blanckensee-v. Czettritz und Neuhauß.* Biblio Verlag. Osnabrück 1993. ISBN 3-7648-2424-7. S. 384–386.
* Wolf Keilig: *Die Generale des Heeres.* Podzun-Pallas-Verlag, Friedberg 1983, S. 57.
Det beste til meg og mine venner

***Det beste til meg og mine venner*** er et hyllestalbum for Joachim Nielsen med bidrag fra mange norske artister. Det ble sluppet 12. september 2005 på Big Dipper og Jeps. Overskuddet fra platen går til Regnskogfondet.

Albumet hadde slipp-fest i forkant av offisiell utgivelsesdato på Rockefeller 8. september 2005. Mange av artistene på albumet deltok på denne konserten, som ble overført direkte i NRK P3.

## Spor

Sanger skrevet av Joachim Nielsen med mindre annet er angitt. Band/artister etter sangtittel angir hvem som bidrar med sporet.

### CD 1
#«Positiv kjærlighetssang», The Pakistanettes m/Valentinerne
#«Det drypper», Burning Rubber
#«En dag», deLillos
#«Sitte», Cherry Corvette
#«Alt kan repeteres», Tungtvann
#«Billa», Kongefamilien
#«Hvor er du nå», Pearly Catz
#«Snyltegjesten», Gluecifer
#«Midt i en drøm», The Four
#«Her kommer vinteren», Turboneger
#«Telefonen ringer», The Fat Ladies
#«Sitter på en bombe», Johndoe m/Hopalong Knut
#«Gleder meg som en gris», Decibøllene
#«Hvis jeg var deg», Thrashcan Darlings
#«To fulle menn», Jo Nesbø / Magnus Grønneberg / Jørn Christensen / Kyrre Fritzner
#«Øl», The Cumshots
#«Tempo», (Nielsen / Petter Pogo / Rune Annaniassen), Sister Rain
#«Koteletter» (Nielsen / Jørn Christensen), DePress
#«Spenn», Per Ivars Orkester
#«Billig Lykke», MBD
#«Eller var det en drøm», Geniale griser
#«Et godt parti», The Laundrettes
#«Tilbake til deg» (Nielsen / Frank Alterskær), Haggis
#«Kong Eddie», Ziggy and the Rhytm Bulldogs
#«Aldri stol på en fyllik», Bøyen Beng
#«Alt kan repareres» (Nielsen / Håkon Torgersen / May Irene Aasen), Golden Hammer Trio

### CD 2
#«Tida er inne», Valentourettes
#«Nederlag», Ricochets
#«Mine klamme hender», Israelvis
#«Plenty», (Nielsen / Aasen), Russian Amcar Club
#«Suksess», Null$katte$nylterne
#«Selskapssjuk», Sterk Naken og Biltyvene
#«Paranoid», Cockroach Clan
#«Misforstått», Michael Krohn m/Valentourettes
#«Kleggen & Knugern», Dead Hoodlums
#«Selvmedlidenhet (er en synd)», Backstreet Girls
#«Feig», Frank Znort Quartet
#«Halv», Mormones
#«Uskyldighet», Nattefrost
#«Gjeld»,  (Nielsen / Torgersen / Aasen), Racer BK
#«En perfekt dag», Phantoms
#«En skabbete hund krysser sine spor», Mohammed
#«Verdiløse menn», Skrujern
#«Søvnløse netter» (Nielsen / Torgersen), Rock Metal Soldiers
#«CIA», (Nielsen / Torgersen / Aasen / Randgaard), Los Plantronics
#«Du veit aldri», Nevada
#«Gutta», Klovner i Kamp (under aliaset «Jøje Meg»)
#«Narkoman», Gudene Veit
#«Kom igjen», Neperud
#«Sola skinner», Motorpsycho